Sel nädalal Pärnu linna Facebooki kontol öise alkoholimüügi piirangutest teatava postituse kommentaariumis aset leidnud sõnavahetus administraatori ja teemast huvitatud külaliste vahel tekitas tõelist hämmastust. Nime ja näota Pärnu linn asus ühtäkki kommentaatoritega vaidlema ja vastas küsimustele küsimustega.
Nädalast jäi kõlama ⟩ Näotu lugu
Hiljem selgus, et Pärnu linna nime all astus kommentaariumis üles meedianõunik Teet Roosaar, kes palus bravuurikast kõnepruugist häiritud lugejatelt vabandust ja lubas, et edaspidi ta lugejate sõnavõttudesse ei sekku. “Üritasin suhelda naljatledes, kuid minu vastuseid võis tõlgendada erinevalt,” kirjutas Roosaar.